stanford-oval/wikipedia huggingface dataset:
Gorilla Zoe

| Gorilla Zoe |
| --- | --- |
 Gorilla Zoe Atlantassa toukokuussa 2008.
Henkilötiedot
Syntynyt: 26. tammikuuta 1983 (ikä 41)
Muusikko
Taiteilijanimi:  Gorilla Zoe
Laulukielet:  englanti
Aktiivisena:  2005–
Tyylilajit:  rap
Levy-yhtiöt:  Bad Boy South Block Entertainment Atlantic Records Konvict Muzik
Aiheesta muualla
www.atlanticrecords.com/gorillazoe
  [ Muokkaa Wikidatassa ] [ ohje ]  
Alonzo Mathis (s. 26. tammikuuta 1983), taiteilijanimeltään Gorilla Zoe, on yhdysvaltalainen rap-muusikko. Hänen ensimmäinen albuminsa Welcome to the Zoo julkaistiin vuonna 2007 ja toinen albumi Don't Feed da Animals julkaistiin maaliskuussa 2009.Helmikuussa 2010 hän julkaisi joka päivä yhden mixtapen.
Diskografia > Albumit

Welcome to the Zoo (2007)
Don't Feed da Animals (2009)
King Kong (2011)
Diskografia > Singlet

| Vuosi | Kappale | Listasijoitukset> U.S. Hot 100 | Listasijoitukset> U.S. R&B | Listasijoitukset> U.S. Rap | Albumilta |
| --- | --- | --- | --- | --- | --- |
| 2007 | "Hood Nigga" | 38 | 13 | 7 | Welcome to the Zoo |
| 2008 | "Juice Box" (mukana Yung Joc) | — | 78 | — | Welcome to the Zoo |
| 2008 | "Lost"(mukana Lil Wayne) | 71 | 29 | 10 | Don't Feed Da Animals |
| 2009 | "What It Is" (mukana Rick Ross & Kollosus) | — | 100 | — | Don't Feed Da Animals |
| 2009 | "Echo" | 57 | — | 25 | Don't Feed Da Animals |
| 2009 | "Where It's At" (mukana Rich Boy & Gucci Mane) | — | — | — | King Kong |
Diskografia > Mixtapet

Diamonds, Dope & Dimez (1.2.2011)
Zoe Montana (2.2.2011)
Gorilla Woods (3.2.2011)
Corporate Trappin ATM (4.2.2011)
Planet Of The Ape (5.2.2011)
Zoebama For President (6.2.2011)
You Dont Mess With The ZOEhan (7.2.2011)
G4 Zoe: Male Gigolo (8.2.2011)
Zoe Montana Pt 2 (9.2.2011)
The Connect (10.2.2011)
The Legend Of Zoe-Ro (11.2.2011)
I Am Gorilla (12.2.2011)
Gorilla Ape Shit! (13.2.2011)
Stupid Cupid Shawty (14.2.2011)
Engraved In Stone (15.2.2011)
Walkin Money Machine (16.2.2011)
Gorilla Woods 2 (17.2.2011)
The Beast Within (18.2.2011)
I'm Zoe Good (19.2.2011)
Cartunez (20.2.2011)
Futuristic Zoo (21.2.2011)
Space Chimps (22.2.2011)
My Block (23.2.2011)
The Book of Zoe (24.2.2011)
The Greatest Zoe On Earth (25.2.2011)
Shaquille Zoe'neal (26.2.2011)
The Mighty 'ZOE' Young (27.2.2011)
8 Track (Finale) (28.2.2011)
Aiheesta muualla

Gorilla Zoe Myspacessa (englanniksi)
Good Behavior

| Good Behavior |
| --- | --- |
Tyyli:  draama
Luoja(t):  Blake Crouch Chad Hodge
Alkuperämaa:   Yhdysvallat
Alkuperäiskieli:  englanti
Verkko:   TNT  Fox
Esitetty:  15. marraskuuta 2016 – 17. joulukuuta 2017
Tuotantokausia:  2
Jaksoja:  20 (luettelo jaksoista)
Tuotanto
Tuottaja(t):   Dana Baratta  Brett Johnson  Chitra Elizabeth Sampath  Aaron Fullerton 
Vastaava(t) tuottaja(t):   Chad Hodge  Blake Crouch  Marty Adelstein  Becky Clements 
Tuotantoyhtiö(t):   Tomorrow Studios  Storyland  Studio T 
Aiheesta muualla
IMDb 
Good Behavior on yhdysvaltalainen draamasarja, joka perustuu Blake Crouchin Letty Dobesh -novellikirjasarjaan.
Sarjan esittäminen aloitettiin yhdysvalloissa TNT-kanavalla 15. marraskuuta 2016. Suomessa sarjan esittäminen alkoi Foxilla 20. huhtikuuta 2017.
Rooleissa

| 0 | 1 | 2 |
| --- | --- | --- |
|  Michelle Dockery  | … |  Letty Raines   |
|  Juan Diego Botto  | … |  Javier Pereira   |
|  Lusia Strus  | … |  Estelle, Lettyn äiti    |
|  Terry Kinney  | … |  Christian Woodhill   |
|  Joey Kern  | … |  Rob McDaniels   |
|  Nyles Julian Steele  | … |  Jacob Raines, Lettyn poika   |
|  Ann Dowd  | … |  FBI-agentti Rhonda Lashever   |
|  María Botto  | … |  Ava, Javierin sisko   |
|  Todd Williams  | … |  Sean   |
Tuotantokaudet

| Kausi | Kausi | Jaksot | Ensiesitys Yhdysvalloissa> Avausjakso | Ensiesitys Yhdysvalloissa> Päätösjakso | Ensiesitys Suomessa> Avausjakso | Ensiesitys Suomessa> Päätösjakso |
| --- | --- | --- | --- | --- | --- | --- |
|  | 1 | 10 | 15. marraskuuta 2016 | 10. tammikuuta 2017 | 20. huhtikuuta 2017 | 22. kesäkuuta 2017 |
|  | 2 | 10 | 15. lokakuuta 2017 | 17. joulukuuta 2017 | 23. marraskuuta 2017 | 25. tammikuuta 2018 |
Aiheesta muualla

Good Behavior TNT.comissa (englanniksi)
Good Behavior Fox-sivustolla[vanhentunut linkki]
Good Behavior Internet Movie Databasessa (englanniksi)
Goro (Mortal Kombat)

| Goro |
| --- | --- |

Esiintynyt:  Mortal Kombat   Mortal Kombat Trilogy   Mortal Kombat 4   Mortal Kombat Gold   MK: Deception (Nintendo GameCube)   MK: Shaolin Monks   MK: Unchained   MK: Armageddon
Henkilötiedot
Kotimaa:  Outworld
Laji:  Shokan
Taistelulajit:  Shokan (MK:D, MK:A)   Kuatan (MK:D)
Aseet:  Dragon Fangs (MK:D, MK:A)
Liittoumat:  Shao Kahn
Goro on kuvitteellinen henkilö Mortal Kombat -tappelupelisarjassa.
Groupama Arena

| Groupama Arena |
| --- | --- |

Rakennuksen tiedot
Sijainti:  Budapest
Koordinaatit:  47°28′31″N, 19°5′46″E
Rakennustyöt aloitettu:  2013
Avattu:  10.8.2014
Omistaja:  Ferencváros
Käyttäjät
 Ferencváros 
Katsojakapasiteetti
 23 700 
Lisää rakennusartikkeleitaArkkitehtuurin teemasivulla
Groupama Arena on Unkarin pääkaupungissa Budapestissa sijaitseva jalkapallostadion, joka toimii Ferencvárosin kotikenttänä.
Groupama Arenan kapasiteetti on 22 600, ja se on toiseksi suurin stadion Unkarissa. Lisäksi stadion on Unkarin nykyaikaisin ja turvallisin. Stadionissa on 29 luksusaitiota. Lisäksi siellä on ravintola, Fradi-myymälä ja museo. Pukuhuoneiden koko on 400 neliömetriä.
Ferencvárosin presidentti Gábor Kubatov esitteli uuden stadionin suunnitelmat lehdistötilaisuudessa 13. huhtikuuta 2012. Kilpaileva suunnitelma samalla paikalla sijainneen Albert Flórián Stadionin peruskorjauksesta hylättiin, koska se olisi maksanut enemmän. Siksi vanha stadion purettiin ja tilalle rakennettiin uusi.
Kuvagalleria

Groupama Arena rakennusvaiheessa
Groupama Arenan rakentaminen kesällä 2013
Aiheesta muualla

Kuvia tai muita tiedostoja aiheesta Groupama Arena Wikimedia Commonsissa
Gruyères (Sveitsi)

| Gruyères Kunta |
| --- | --- |
 Keskiaikainen linna hallitsee Gruyèresin maisemaa.
 vaakuna

 Gruyères
 Koordinaatit: 46°35′N, 7°5′E 
Valtio:   Sveitsi
Kantoni:  Fribourg
Hallintoalue (district):  Gruyèren alue
Pinta-ala:  
 – Kokonaispinta-ala:  28,48 km²
Korkeus:  681–2 002 m
Väkiluku (31.12.2017)  (vakinaiset asukkaat):  2 203
 – Väestötiheys:  77 as./km²
 
 www.gruyeres.ch 
Infobox OKVirheellinen NIMI-arvo: 
Gruyères on kunta ja keskiaikainen kaupunki Keski-Sveitsissä Fribourgin kantonissa. Siellä on runsaat 2 000 asukasta.
Sijainti

Gruyères sijaitsee Sarinejoen laaksossa, Gruyèrejärven ja Bullen eteläpuolella, kumpuilevassa Mittellandissa Fribourgin kaupungista 25 kilometriä etelään.
Nähtävyyksiä

Gruyères oli Gruyèren kreivikunnan keskuspaikka vuoteen 1555. Siellä on keskiaikainen Gruyèresin linna, jonka ympärille kylä ja vanha markkinapaikka on kasvanut. H. R. Gigerin museo avattiin Gruyèresissä vuonna 1998.
Muuta

Gruyèrejuusto on saanut nimensä Gruyèresin seudun mukaan.
Aiheesta muualla

Purro, Jean-Marc: Greyerz (Gemeinde) (Sveitsin historiallisen tietosanakirjan artikkeli) Historisches Lexikon der Schweiz (HLS).  23.1.2007. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Gruyères (Sveitsi) Wikimedia Commonsissa
Hanna Örnmark

Kerttu Johanna Örnmark, kirjailijanimi Hanna Örnmark (28. elokuuta 1896 Tenhola – 24. toukokuuta 1969 Tenhola) oli suomalainen kirjailija.
Teoksia

Sirkan päiväkirja.  Karisto 1919
Gulfija Hanafejeva

| Mitalit> Maa:   Venäjä.Naisten yleisurheilu.EM-kilpailut  | Mitalit> Maa:   Venäjä.Naisten yleisurheilu.EM-kilpailut  | Mitalit> Maa:   Venäjä.Naisten yleisurheilu.EM-kilpailut  | Maa:   Venäjä> Naisten yleisurheilu. |
| --- | --- | --- | --- |
|  Hopeaa | Göteborg 2006 | Moukarinheitto |  |
Gulfija Raifovna Hanafejeva (ven. Гульфия Раифовна Ханафеева; s. 12. kesäkuuta 1982) on venäläinen yleisurheilija, joka kilpailee moukarinheitossa.
Hanafejeva sai pronssia Bydgoszczin alle 23-vuotiaiden EM-kilpailuissa 2003 tuloksella 66,98. Saman vuoden Daegun universiadeissa hän sijoittui toiseksi. Hän voitti hopeaa Göteborgin EM-kisoissa 2006 tuloksellaan 74,50 metriä. Hanafejevalla oli hallussaan moukarinheiton maailmanennätys samana vuonna, kun hän heitti Venäjän-mestaruuskisoissa tuloksen 77,26. Hänen maannaisensa Tatjana Lysenko kuitenkin riisti ennätyksen jo kahdentoista päivän päästä, kun hän heitti 15 senttimetriä pidemmälle. Hanafejeva tuomittiin kahden vuoden kilpailukieltoon doping-näytteiden manipuloinnista lokakuussa 2008.
Kilpailukieltonsa jälkeen Hanafejeva karsiutui loppukilpailusta Lontoon olympialaisissa 2012 ja sijoittui 12:nneksi Moskovan MM-kilpailuissa 2013.
Ennätykset

Moukarinheitto: 77,26 m (2006)
Grouper

| Grouper> Elizabeth Anne Harris |
| --- | --- |
 Grouper esiintymässä Barcelonassa, Espanjassa 1. kesäkuuta 2014.
Henkilötiedot
Syntynyt: 15. heinäkuuta 1980 West Marin, Kalifornia, Yhdysvallat
Ammatti:  Muusikko, laulaja-lauluntekijä, tuottaja
Muusikko
Taiteilijanimi:  Nivhek 
Aktiivisena:  2005 -
Tyylilajit:  psykedeelinen folk, ambient, slowcore, minimal
Soittimet:  kitara ja piano 
Levy-yhtiöt:  Yellowelectic, Root Strata, West 25th, Peak Oil, Kranky
Aiheesta muualla
sites.google.com/site/yellowelectric
  [ Muokkaa Wikidatassa ] [ ohje ]  
Liz Harris, taiteilijanimi Grouper, (s. 15. heinäkuuta 1980[lähde? ]) on yhdysvaltalainen muusikko, kuvataiteilija ja tuottaja.
Harris kasvoi San Franciscon liepeillä uskonnollisessa yhteisössä, jonka toiminta perustui G. I. Gurdjieffin ajatuksiin. Collegesta valmistuttuaan ja Los Angelesissa lyhyen aikaa työskenneltyään Harris asettui asumaan Oregonin osavaltioon. Ensimmäinen albumi, Harrisin omakustanne CD-R Grouper ilmestyi vuonna 2005.
Grouperin musiikki on riisuttua ambienttia, jossa on sekä akustista että sähköistä kitaraa ja lauluosuuksia. Laulu on kuulokuvassa usein kaukainen ja sumea niin, että sanoitukset jäävät epäselviksi.[lähde? ]
Grouperin laajempi läpimurto tapahtui vuoden 2008 Dragging a Dead Deer over a Hill -albumilla, jonka "pastoraalista, psykedeelistä poppia" kehui mm. yhdysvaltalainen Mike McGonigal Pitchfork-sivulla. Hyvät arvostelut sai myös Grouperin vuonna 2011 julkaisema kaksiosainen albumikokonaisuus A I A: Dream Loss ja A I A: Alien Observer. Ilman lauluosuuksia tehty pitkä ambientnauhateos Violet Replacement ilmestyi 2012.
Grouper julkaisi vuonna 2014 pianosta, laulusta ja kenttä-äänityksistä koostuvan albumin Ruins. Samanlaisesta instrumentaatiosta koostui vuoden 2018 lyhyt, noin 20-minuuttinen albumi Grid of Points. Albumi nimeltään Shade, joka koostuu Harrisin 15 vuoden aikana tekemistä äänityksistä, ilmestyi vuonna 2021.
Harrisin muita musiikkiprojekteja ovat mm. Helen, Mirroring, Nivhek ja Raumselvennä
Grouper esiintyi Suomessa vuonna 2015 Flow-festivaalilla Temppeliaukion kirkossa 2018 ja Savoyssa 2022.
Diskografia

Way Their Crept (2005)
Grouper (2005)
Wide (2006)
Cover the Windows and the Walls (2007)
Dragging a Dead Deer Up a Hill (2008)
A I A: Dream Loss (2011)
A I A: Alien Observer (2011)
The Man Who Died in His Boat (2013)
Ruins (2014)
Grid of Points (2018)
After its Own Death / Walking in a Spiral Towards The House, nimellä "Nivhek" (2019)
Shade (2021)
Diskografia > EP:t ja singlet

He Knows (2006)
Tried (2007)
Hold/Sick (2010)
Water People (2011)
Violet Replacement| Pt. I: Rolling Gate (2012)
Violet Replacement| Pt. II: Sleep (2012)
Paradise Valley (2016)
Children (2017)
Hal Gill

| Hal Gill |
| --- | --- |

Henkilötiedot
Syntynyt: 6. huhtikuuta 1975 (ikä 49) Concord, Massachusetts
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  201 cm
Paino:  114 kg
Pelaajaura
Pääsarjaura:  1997–
Aik. seurat:  Boston Bruins (NHL),   Lukko (SM-liiga),   Toronto Maple Leafs (NHL),   Pittsburgh Penguins (NHL),   Montreal Canadiens (NHL),   Nashville Predators (NHL),   Philadelphia Flyers (NHL)
NHL-varaus:  207. varaus, 1993 Boston Bruins
| Stanley Cup  |
| --- | --- | --- |
|  | Pittsburgh Penguins | 2009  |
Harold Priestley ”Hal” Gill III (s. 6. huhtikuuta 1975 Concord, Massachusetts) on yhdysvaltalainen jääkiekkoilija. Hänen pelipaikkansa on puolustaja.
Gill on voittanut urallaan kerran Stanley Cupin ja yhden pronssin MM-kilpailuista. Gill on edustanut urallaan kuutta NHL-seuraa, ja hän aloitti uransa Boston Bruinsissa.
Ura > Seurajoukkueissa

Boston Bruins varasi Gillin NHL:ään vuoden 1993 varaustilaisuudessa. Hänet varattiin kahdeksannella kierroksella, numerolla 207. Varausvuoden jälkeen Gill pelasi neljä kautta NCAA:n alaisessa Hockey East -sarjassa Providence Collegen joukkueessa. NCAA:n mestaruuden hän voitti kaudella 1995–1996.
Bostonin NHL-joukkueeseen Gill siirtyi kaudeksi 1997–1998. Hän pelasi heti tulokaskaudellaan pääasiassa Bostonissa, vaikka pelasi myös neljä ottelua farmissa Providence Bruinsissa AHL:ssä. Tämän jälkeen Gill vakiinnutti paikkansa Bostonin kokoonpanossa. Bostonissa hän pelasi kauteen 2005–2006 asti. Työsulkukaudella 2004–2005 Gill pelasi SM-liigassa Lukossa, jossa hän teki 39 pelissä tehot 2+8=10, ja kulutti jäähypenkkiä 167 minuutin edestä.
Kahdeksan Boston-kauden jälkeen Gill teki kesällä 2006 kolmen vuoden sopimuksen Toronto Maple Leafsin kanssa. Toronto kauppasi Gillin kesken kauden 2007–2008. Gill siirtyi kaupassa Pittsburgh Penguinsiin, joka antoi Torontolle kaksi varausoikeutta.
Pittsburghissa Gill pelasi puolitoista kautta. Keväällä 2009 hän oli voittamassa Pittsburghissa uransa ensimmäistä Stanley Cupia. Kauden jälkeen Gill teki kahden vuoden sopimuksen Montreal Canadiensin kanssa. Kesällä 2011 Gill teki Canadiensin kanssa yksivuotisen jatkosopimuksen, arvoltaan 2,25 miljoonaa dollaria.
Helmikuussa 2012, kesken kauden 2011–2012, Gill siirtyi pelaajakaupassa Nashville Predatorsiin yhdessä ehdollisen varausvuoron kanssa. Canadiens sai vaihdossa Blake Geoffrionin ja Robert Slaneyn sekä toisen kierroksen varausvuoron. Kesäkuussa 2012 Gill teki Predatorsin kanssa kaksivuotisen jatkosopimuksen, mutta heinäkuussa 2013, työsulun lyhentämän kauden 2012–2013 jälkeen, seura osti hänen sopimuksensa ulos. Lokakuussa 2013, juuri ennen kauden 2013–2014 alkua, hän teki yksivuotisen sopimuksen Philadelphia Flyersin kanssa oltuaan sitä ennen mukana seuran harjoitusleirillä try-out-sopimuksella.
Ura > Maajoukkueessa

Gill edusti Yhdysvaltoja ensimmäisen kerran arvoturnauksessa MM-kilpailuissa 2000. Hän oli mukana Yhdysvaltojen joukkueessa myös MM-kisoissa 2001. Yhdysvallat voitti pronssia vuoden 2004 kisoista, kun Gill oli pelaamassa kolmansia MM-kilpailujaan.
Neljännen kerran Gill pelasi MM-tasolla Itävallassa 2005. Seuraavan kerran hänet kutsuttiin edustamaan Yhdysvaltoja MM-kilpailuihin 2006.
Aiheesta muualla

Hal Gill jatkoaika.comin esittelyssä (Arkistoitu – Internet Archive)
Hakkila (täsmennyssivu)

Hakkila tarkoittaa seuraavia:
Hakkila, Vantaan kaupunginosa
Hakkila, Hakinmäki, kylä Vesilahdella
Esko Hakkila (1893–1953), juristi, eduskunnan oikeusasiamies
Pentti Hakkila (s. 1935), metsätieteilijä
Rauno Hakkila (1935–2005), diplomi-insinööri ja yritysjohtaja, energianeuvos
Tuija Hakkila-Helasvuo (s. 1959), pianisti
Väinö Hakkila (1882–1958), juristi, poliitikko ja ministeri, eduskunnan puhemies 1936–1945
Yrjö Hakkila (1887–1918), jääkäriluutnantti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hakkila”, voi hakea sivunnimihaulla, laajalla sivunnimihaulla tai tekstihaulla.
Hanna Sorokina

| Mitalit> Maa:   Ukraina.Naisten uimahypyt. Olympialaiset  | Mitalit> Maa:   Ukraina.Naisten uimahypyt. Olympialaiset  | Mitalit> Maa:   Ukraina.Naisten uimahypyt. Olympialaiset  | Maa:   Ukraina> Naisten uimahypyt. |
| --- | --- | --- | --- |
|  Pronssia | Sydney 2000 | 3 m ponnahduslauta, parikilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Istanbul 1999 | 3 m ponnahduslauta, parikilpailu |  |
|  Pronssia | Helsinki 2000 | 3 m ponnahduslauta, parikilpailu |  |
Hanna Valerijivna Sorokina (ukr. Ганна Валеріївна Сорокіна, s. 31. maaliskuuta 1976 Zaporožje, Ukrainan SNT, Neuvostoliitto) on ukrainalainen kilpauransa päättänyt uimahyppääjä, olympiamitalisti ja Euroopan mestari.
Sorokina voitti Olena Župinan kanssa kolmen metrin ponnahduslaudan parikilpailussa olympiapronssia Sydneyssä 2000. Ponnahduslaudan yksilökilpailussa hän sijoittui Sydneyssä 11:nneksi ja Ateenan kesäolympialaisissa 2004 16:nneksi. Euroopan-mestaruuskilpailuissa Sorokina voitti Župinan parina kolmen metrin ponnahduslaudan parikilpailussa kultaa Istanbulissa 1999 ja pronssia Helsingissä 2000.
Aiheesta muualla

Hanna Sorokina Kansainvälinen olympiakomitea. (englanniksi)
Happy Hooligan

Julkaistu 11. maaliskuuta vuonna 1900
Happy Hooligan on Frederick Burr Opperin luoma suosittu sarjakuvahahmo, joka esiintyy aina säilykepurkki hattuna. Se ilmestyi ensimmäisen kerran 11. maaliskuuta vuonna 1900 William Randolph Hearstin omistamien sanomalehtien sunnuntain sarjakuvaliitteessä. Viimeisen kerran Happy Hooligan ilmestyi 14. elokuuta vuonna 1932.[lähde? ]
Hahmo on ikuisen häviäjän perikuva. Hooliganeja on sarjakuvassa kokonainen suku. He ovat kaikki samannäköisiä: kierot tihrusilmät, suuri kuonomainen suu ja säilykepurkki päässä. Kaikille muillekin Hooliganeille tapaa käydä huonosti. He jäävät rattaiden alle, putoilevat sängystä, kompastelevat, joutuvat putkaan, saavat selkäänsä, ja säikähtäessään he lentävät takaviistoon ilmaan. Hooliganit ovat yhtä viattomia kuin elokuvien Ohukainen ja Paksukainen. Happy Hooligan on sarjakuvissa Aku Ankan, Jaska Jokusen ja Heikki Heikkisen kantaisä.
Yrjö Auramaa

Yrjö Akseli Auramaa (25. maaliskuuta 1906 Yläne – 27. heinäkuuta 1986) oli suomalainen kuljetusalan yrittäjä ja yritysjohtaja, joka sai liikenneneuvoksen arvonimen.
Auramaan puoliso vuoteen 1977 asti oli Bertta Kajala. Liikenneneuvos Matti Auramaa oli heidän poikansa. Yrjö Auramaa aloitti kuljetusliikkeensä Oripäässä vuonna 1929. Euraan seuraavana vuonna muuttaneen Auramaan yritys kasvoi vähitellen, joskin kasvu taittui hänen osallistuessaan molempiin sotiin. Sotien jälkeisessä noususuhdanteessa 1950-luvulla yhtiö sai useita uusia liikennöintilupia ja aloitti yhteistyön muun muassa Kiitolinjan kanssa. Vuosikymmenen lopulla yrityksellä oli kalustona jo nelisenkymmentä autoa ja se oli perustanut useita tavara-asemia eri paikkakunnille. Kun kuljetusliike muuttui osakeyhtiöksi vuonna 1978, sillä oli noin kuusikymmentä raskasta ajoneuvoyhdistelmää ja palveluksessa yli sata henkilöä. Auramaa osallistui aktiivisesti alansa järjestötoimintaan, muun muassa Tavaralinjat-yhdistykseen ja Autoliikenteen Työnantajayhdistykseen. Hän jätti yhtiönsä toimitusjohtajan tehtävät vasta 77-vuotiaana vuonna 1983, mutta oli vielä senkin jälkeen yhtiön hallituksen puheenjohtaja aina kuolemaansa asti. Liikenneneuvoksen arvonimen Auramaa sai vuonna 1980.
Aiheesta muualla

Auramaa-yhtiöt
Hapoel

Hapoelin tunnus, jossa on kuvattuna nyrkkeilijä sekä sirppi ja vasara.
Hapoel (hepr. ‏הפועל‎ ’työläinen’) on Israelissa toimiva urheilujärjestö. Se perustettiin työläisurheilujärjestöksi vuonna 1926 osana Israelin ammattiliittojen keskusjärjestöä Histadrutia. Ensimmäinen Hapoel-seura oli aloittanut toimintansa kaksi vuotta aikaisemmin Haifan kaupungissa paikallisten työläisten jalkapalloseurana.
Palestiinan brittiläisen mandaatin aikana Hapoel toimi erillään toisesta urheilujärjestöstä Maccabista molempien järjestäessä omaa kilpailutoimintaansa. Israelin valtion perustamisen jälkeen vuonna 1951 ne avasivat kilpailunsa myös toisen järjestön urheilijoille.
Hapoel oli jäsenenä ennen toista maailmansotaa toimineessa Sosialistisessa urheiluinternationaalissa ja teki sen kautta yhteistyötä muiden työläisurheilujärjestöjen kanssa. Hapoelin urheilijat osallistuivat muun muassa vuoden 1937 työläisolympialaisiin. Nykyään Hapoel on Kansainvälisen työläisurheiluliiton (CSIT) jäsen.
Tunnettuja Hapoel-seuroja

Hapoel Haifa FC
Hapoel Jerusalem FC
Hapoel Jerusalem BC
Hapoel Petah Tikva
Hapoel Tel Aviv FC
Halmilampi

| Halmilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°25′30″N, 24°51′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Multianjoen valuma-alue (35.67)
Laskujoki:  oja Laajalampeen 
Järvinumero:  35.673.1.008
Mittaustietoja
Pinnankorkeus:  183,3 m  
Rantaviiva:  1,637 km  
Pinta-ala:  12,343 ha  
Tilavuus:  0,0001591 km³ 
Keskisyvyys:  1,29 m  
Suurin syvyys:  3 m  
Saaria:  ei saaria 
 fiHalmilampi 
Halmilampi  on Keski-Suomessa Multialla Multian taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 12,3 hehtaaria ja se on 650 metriä pitkä ja 300 metriä leveä.Lampi on luodattu ja siitä on julkaistu syvyyskartat. Lammen tilavuudeksi on saatu 159 100 kuutiometriä eli 0,159 miljoonaa kuutiometriä. Sen keskisyvyys on 1,3 metriä ja suurin syvyys on 3,0 metriä. Lammella ei ole kartan mukaan saaria. Sen rantaviivan pituus on 1,6 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Uitamonjärven alueeseen (35.673) se kuuluu.
Halmelampi (Pieksämäki, Mehtiö)

| Halmelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°27′17″N, 26°50′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  suo-oja 
Järvinumero:  14.718.1.094
Mittaustietoja
Pinnankorkeus:  128,2 m  
Pituus:  140 m  
Leveys:  130 m  
Rantaviiva:  0,39 km  
Pinta-ala:  1,102 ha  
Saaria:  ei saaria 
 fiHalmelampi 
Halmelampi  on Etelä-Savossa Pieksämäellä  Mataramäen lähellä sijaitseva lampi.
Maantietoa

Lampi on 140 metriä pitkä, 130 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 128,2 metriä mpy.
Glasgow’n yliopisto

| Glasgow’n yliopisto |
| --- | --- |
  

 lat. Universitas Glasguensis 
Motto:  Via, Veritas, Vita (Tie, Totuus, Elämä)
Perustettu:  1451
Tyyppi:  Julkinen
Rehtori:  Sir Anton Muscatelli
Kansleri:  Sir Kenneth Calman
Henkilökunta:  7 661 (2017)
Opiskelijoita:  26 369 (2017)
Sijainti:  Glasgow, Skotlanti  Yhdistynyt kuningaskunta
Yhteistyö:   Russell-ryhmä  Universitas 21 
Sivusto:  www.gla.ac.uk
Glasgow’n yliopisto (engl. University of Glasgow) on Skotlannissa, Glasgow’n kaupungissa sijaitseva yliopisto. Se on tunnettu tasokkaasta opetuksestaan ja tutkimuksestaan ja on yksi suurimpia ja arvostetuimpia yliopistoja Britanniassa[lähde? ].
Historia

Paavi Nikolaus V perusti yliopiston vuonna 1451 Skotlannin kuninkaan Jaakko II:n kehotuksesta. Jaakko tahtoi Skotlantiin kaksi yliopistoa vastaamaan Englannin Oxfordia ja Cambridgea. Yliopisto on Skotlannin toiseksi vanhin vuonna 1413 perustetun St Andrewsin yliopiston jälkeen ja neljänneksi vanhin koko Britanniassa. Aberdeenin, St Andrewsin ja Glasgow’n yliopistot ovat kirkollisen tahon perustamia kun taas Edinburghin yliopiston perusti kaupunki.
Glasgow ja St Andrews ovat olleet kilpailevia yliopistoja perustamisestaan lähtien. Myös Glasgow’n ja Edinburghin välillä on käyty ystävällismielistä kilpailua alkaen Edinburghin yliopiston perustamisesta vuonna 1583.
Kaikista Skotlannin yliopistoista ja muista kolmannen asteen oppilaitoksista vain Glasgow ja Edinburgh kattavat lähes kaikki tieteenalat; niissä voi opiskella oikeustiedettä, lääketiedettä, hammaslääketiedettä ja tekniikkaa sekä useita muita aineita luonnontieteistä yhteiskuntatieteisiin, kieliin, kirjallisuuteen ja historiaan.